**„De ce avem nevoie de comerț liber cu UE?”**

*Acordul de Asociere marchează, în mod indubitabil, un nou nivel calitativ superior în relațiile bilaterale dintre țara noastră și Uniunea Europeană. Acesta va permite deschiderea mai largă a pieței comunitare pentru produsele moldovenești, va implica un amplu proces de modernizare a instituțiilor statului și, în ultima instanță, va contribui la ameliorarea bunăstării populației. O prevedere centrală a Acordului este crearea Zonei de Liber Schimb Aprofundat și Cuprinzător (ZLSAC) cu UE care implică eliminarea mutuală a barierelor din calea comerțului bilateral. În continuare vom analiza cum prevederile ZLSAC vor contribui la descătușarea exporturilor moldovenești și vom demonta o serie de mituri legate de acest subiect.*

**Uniunea Europeană este principalul partener comercial** al Republicii Moldova, reprezentând circa 48% din exporturi și 45% din importuri. Moldova, pe lângă forță de muncă, exportă în UE textile, îmbrăcăminte, cabluri etc., iar Tiraspolul, în pofida vectorului (geo)politic promovat exportă circa 51% din total (2013) pe piața europeană. Din Vest, Moldova importă în mare parte echipamente, tehnologie și automobile.

Zona de Liber Schimba Aprofundat și Cuprinzător (ZLSAC) presupune mai întâi de toate **Bariere Minime și Comerț Maxim.** Cu toate acestea, în societatea din Moldova există anumite **mituri** despre ZLSAC. În continuare vom încerca să le demontăm.

**Mitul #1. „Acordul de Asociere va duce la „ruinarea” producătorului autohton”.**

Demontarea mitului: (1) Liberalizarea nu va avea loc imediat, ci vor exista perioade de tranziție de 5-10 ani pentru produse agroalimentare sensibile (carne, lapte, fructe, legume). (2) Acordul prevede măsuri de protejare a producătorului autohton (liberalizarea poate fi oricând suspendată dacă vor fi depistate pierderi pentru unele industrii).

**Mitul #2: „Acordul de Asociere cu UE ca duce la „invadarea pieței interne cu mărfuri de proastă calitate importate din UE”.**

**Demontare**: (1) Standardele UE de calitate subt printre cele mai exigente din lume: protejarea siguranței consumatorilor; (2) Republica Moldova nu val liberaliza deplin importurile pentru cele mai sensibile produse (cota la import): carne, produse, lactate, zahăr etc.

**Mitul #3: „Accesul producătorilor moldoveni pe piața UE va di restricționat de cote prea mici”**

**Demontare:** (1) Cotele sunt irelevante pentru că oricum sunt mai mari decât exporturile moldovenești spre UE până acum; (2) Multe produse (roșii, usturoi, suc ș must de poamă) pentru care sunt aplicat cote nici nu au fost exportate până acum în UE; (3) Cotele sunt sunt flexibile: dacă exportul de au anumite produs se apropie de limita maximă, cota poate fi majorată.

**Mitul #4: UE va proteja piața internă (prețuri minime de intrare), fapt de va împiedica exportatorii autohtoni**

**Demontare:** Prețurile minime de intrare nu sunt relevante pentru că: (1) Sunt aplicate pentru un set restrâns de produse care nu au fost exportate până acum în UE: fructe citrice, castraveți, pere, caise, vișine, cireșe; (2) Companiile exportă la prețuri mai mari decât nivelul minim stabili de legislația comunitară.

***Cine va câștiga și cine va pierde în urma liberalizării comerțului?***

Vor CÂȘTIGA **Consumatorii** - datorită produselor de consum mai diverse, mai calitative și la prețuri mai reduse, **Producătorii** – datorită materiei prime mai ieftine, oportunităților pentru export și investiții și **Statul** – în urma creșterii veniturilor din impozite și taxe din contul intensificării activității economice.

Vor PIERDE **companiile monopoliste și oligopoliste** – datorită liberalizării comerțului, care implică reguli egale pentru toți, **interesele obscure -**  datorită creșterii transparenței, demontării barierelor de intrare pe piață, implementării principiilor civilizate de management în întreprinderi și **Firmele ineficiente** – acele companii care nu vor dori și nu vor putea să se modernizeze, cedând locul celor care vor reuși să investească și să creeze locuri de muncă.